Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: követeli meg a 2212/1998. (IX. 30.) Korm. határozat 4.
Paragraph Index: 1398

29. pontját). Ehhez az éves jelentéshez a Kormány nevében a Külügyminisztérium Integrációs Államtitkársága szolgáltat adatot és ad tájékoztatást a Bizottságnak. A bizottsági jelentés összeállításához készített magyar hozzájárulást az államtitkárság a tárcák bevonásával, jogharmonizációs ügyekben az Igazságügyi Minisztériummal együttműködve készíti el. A csatlakozási tárgyalások első szakaszában megvalósuló jogszabály-átvizsgálás, a Bizottságtól kapott listák — különösen az ún. „nemzeti hivatkozási alap” (National reference) rovatának — kitöltése is alapvetően arra szolgál, hogy felmérjék: Magyarország az egyes szabályozási területeken, azokon belül pedig az egyes közösségi jogszabályokkal kapcsolatban mennyiben hozta már összhangba jogszabályait a közösségi joggal, illetve, hogy ennek érdekében milyen további intézkedések szükségesek. Meg kell továbbá említeni, hogy az Európai Unió — eddig közölt tárgyalási álláspontjából kitűnően — a közösségi jog már átvizsgált területein is rendszeres, részletes és írásos tájékoztatást vár a közösségi joghoz való igazodás fejleményeiről, különösen a magyar kormányzat tárgyalási álláspontjában vállalt további jogharmonizáció megvalósításáról. E tájékoztatás megadásáról, az avval kapcsolatos koordinációs feladatok ellátásáról a Külügyminisztérium Integrációs Államtitkársága gondoskodik a csatlakozási tárgyalások lefolytatására kialakított rendben. Ez azt is jelenti, hogy a tájékoztatás kidolgozásába — a jogharmonizációt érintő kérdésekben — az Igazságügyi Minisztériumot is be kell vonni.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes